**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE NACIONALNI PARK PLITVIČKA JEZERA ZA 2023. GODINU**

**PRIHODI**

*Tablica 1. Prihodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2022. | PLAN 2023. | OSTVARENJE 2023. | INDEKS  | INDEKS  |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 46.621.174,46 | 56.034.603,00 | 57.804.261,71 | 123,99 | 103,16 |
| 6 Prihodi poslovanja | 46.608.551,99 | 56.034.603,00 | 57.804.261,71 | 124,02 | 103,16 |
| 63 Pomoći iz inozemstva (darovnice) i od subjekata unutar općeg proračuna | 35.574,45 | 125.906,00 | 125.923,69 | 353,97 | 100,01 |
| 64 Prihodi od imovine | 414,69 | 5.000,00 | 6.473,72 | 1.561,10 | 129,47 |
| 65 Prihodi od upravnih i admin. pristojbi, pristojbi po pos. propisima i naknada | 26.971.171,18 | 31.465.600,00 | 32.359.937,53 | 119,98 | 102,84 |
| 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima | 18.334.045,03 | 24.336.097,00 | 25.167.306,32 | 137,27 | 103,42 |
| 68 Kazne, upravne mjere i ostali prihodi | 1.267.346,64 | 102.000,00 | 144.620,45 | 11,41 | 141,78 |
| 7 Prihodi od prodaje nefinancijske imovine | 12.622,47 |   |   | 0,00 |   |
| 72 Prihodi od prodaje proizvedene dugotrajne imovine | 12.622,47 |   |   | 0,00 |   |

Ukupni prihodi za 2023. godinu planirani su u iznosu od 56 milijuna eura što ujedno predstavlja i iznos planiranih prihoda poslovanja, jer prihodi od prodaje nefinancijske imovine nisu planirani.

Prihodi poslovanja u 2023. godini ostvareni su u iznosu od 57,8 milijuna eura i veći su za 3,2% u odnosu na plan. Njihova najznačajnija kategorija s udjelom od 56% su prihodi po posebnim propisima u iznosu od 32,4 milijuna eura koji se odnose na prihode od ulaznica, a slijede prihodi od prodaje proizvoda i robe te pruženih usluga u iznosu od 25,2 milijuna eura i udjelom od 43,5%, dok se preostali udio odnosi na pomoći, prihode od imovine, kazne te ostale prihode.

U odnosu na prethodnu godinu prihodi poslovanja bilježe povećanje od 24%. Od toga prihodi od ulaznica bilježe povećanje od 20%, a prihodi od prodaje roba i usluga povećanje od 37,3%.

Smanjenje prihoda u odnosu na prethodnu godinu od 88,6% bilježe kazne, upravne mjere i ostali prihodi, a najznačajnija stavka ostalih prihoda u prethodnoj godini odnosi se na uplatu po sudskoj presudi u iznosu od 1,2 milijuna eura (AGRAM LIFE OSIGURANJE, d.d. Zagreb).

Prihodi od prodaje nefinancijske imovine u 2023. godine nisu ostvareni dok su u prethodnoj godini ostvareni u iznosu 12,6 tisuća eura.

*Tablica 2. Prihodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | OSTVARENJE 2022. | PLAN 2023. | OSTVARENJE 2023. | INDEKS  | INDEKS  |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 46.621.174,46 | 56.034.603,00 | 57.804.261,71 | 123,99 | 103,16 |
| Izvor: 3 Vlastiti prihodi | 18.327.760,97 | 24.321.000,00 | 25.153.683,79 | 137,24 | 103,42 |
| Izvor: 4 Prihodi posebne namjene | 28.238.517,82 | 31.567.600,00 | 32.504.557,98 | 115,11 | 102,97 |
| Izvor: 5 Pomoći | 35.574,45 | 125.906,00 | 125.923,69 | 353,97 | 100,01 |
| Izvor: 6 Donacije | 6.698,75 | 20.097,00 | 20.096,25 | 300,00 | 100,00 |
| Izvor: 7 Prihodi od prodaje ili zamjene nefinancijske imovine i naknade s naslova osiguranja | 12.622,47 |   |   | 0,00 |   |

Od ukupno ostvarenih prihoda u iznosu od 57,8 milijuna eura, najveći iznos od 32,5 milijuna eura ostvaren je iz izvora financiranja Prihodi za posebne namjene, dok je iz izvora financiranja Vlastiti prihodi ostvareno 25,2 milijuna eura. Iz izvora Pomoći ostvareno je 125,9 tisuća eura, a iz izvora Donacije 20,1 tisuća eura dok u 2023. godini prihodi od prodaje nefinancijske imovine nisu ostvareni.

**RASHODI**

*Tablica 3. Rashodi prema ekonomskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | IZVRŠENJE 2022. | PLAN 2023. | IZVRŠENJE 2023. | INDEKS  | INDEKS  |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 31.699.195,52 | 51.685.790,00 | 41.250.353,47 | 130,13 | 79,81 |
| 3 Rashodi poslovanja | 29.301.005,83 | 45.040.465,00 | 38.862.819,44 | 132,63 | 86,28 |
| 31 Rashodi za zaposlene | 14.862.498,82 | 21.462.630,00 | 20.213.194,17 | 136,00 | 94,18 |
| 32 Materijalni rashodi | 12.763.245,30 | 20.588.024,00 | 15.660.229,87 | 122,70 | 76,06 |
| 34 Financijski rashodi | 135.950,84 | 73.247,00 | 63.631,15 | 46,80 | 86,87 |
| 35 Subvencije | 35.313,54 | 60.840,00 | 71.363,45 | 202,09 | 117,30 |
| 36 Pomoći dane u inozemstvo i unutar općeg proračuna | 1.378.431,09 | 2.610.438,00 | 2.512.908,11 | 182,30 | 96,26 |
| 37 Naknade građanima i kućanstvima na temelju osiguranja i druge naknade | 39.508,78 | 84.545,00 | 19.302,30 | 48,86 | 22,83 |
| 38 Ostali rashodi | 86.057,46 | 160.741,00 | 322.190,39 | 374,39 | 200,44 |
| 4 Rashodi za nabavu nefinancijske imovine | 2.398.189,69 | 6.645.325,00 | 2.387.534,03 | 99,56 | 35,93 |
| 41 Rashodi za nabavu neproizvedene dugotrajne imovine | 49.932,97 | 1.234.322,00 |   |   |   |
| 42 Rashodi za nabavu proizvedene dugotrajne imovine | 471.819,40 | 2.297.535,00 | 900.417,61 | 190,84 | 39,19 |
| 45 Rashodi za dodatna ulaganja na nefinancijskoj imovini | 1.876.437,32 | 3.113.468,00 | 1.487.116,42 | 79,25 | 47,76 |

Ukupni rashodi su planirani u iznosu od 51,7 milijuna eura, od čega rashodi poslovanja 45 milijuna eura, a rashodi za nabavu nefinancijske imovine 6,6 milijuna eura. Izvršenje ukupnih rashoda u 2023. godini iznosi 41,3 milijuna eura što čini 79,8% planiranih rashoda za 2023. godinu. Rashodi poslovanja izvršeni su u iznosu od 38,9 milijuna eura, odnosno 86,3% planiranih rashoda poslovanja, dok su rashodi za nabavu nefinancijske imovine izvršeni u iznosu od 2,4 milijuna eura, odnosno 35,9% plana. U odnosu na prethodnu godinu rashodi poslovanja bilježe povećanje od 32,6%, a rashodi za nabavu nefinancijske smanjenje od 0,4%.

Unutar kategorije rashoda poslovanja rashodi za zaposlene u 2023. godini izvršeni su u iznosu od 20,2 milijuna eura što predstavlja 94,2% planiranih rashoda za zaposlene, a materijalni rashodi u iznosu od 15,7 milijuna eura odnosno 76,1% plana. U iznosu od 2,5 milijuna eura odnosno 96,3% plana izvršene su pomoći. Financijski rashodi su izvršeni u iznosu od 63,6 tisuća eura (86,9% plana), a naknade građanima i kućanstvima u iznosu od 19,3 tisuće eura (22,8% plana). Subvencije su izvršene u iznosu od 71,4 tisuće eura (prekoračenje plana od 10,5 tis. €), a ostali rashodi u iznosu od 322,2 tisuće eura (prekoračenje plana od 161,5 tis €).

Unutar kategorije rashoda za nabavu nefinancijske imovine u 2023. godini najznačajniji iznos od 1,5 milijuna eura odnosno 62,3% odnosi se na rashode za dodatna ulaganja na nefinancijskoj imovini s postotkom izvršenja plana od 47,8% (od toga 1,4 mil. € ili 94,4% iznose dodatna ulaganja na građevinskim objektima). U iznosu od 900,4 tisuće eura ili 39,2% plana izvršeni su rashodi za nabavu proizvedene dugotrajne imovine.

*Tablica 4. Rashodi prema izvorima financiranja*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | IZVRŠENJE 2022. | PLAN 2023. | IZVRŠENJE 2023. | INDEKS  | INDEKS  |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 31.699.195,52 | 51.685.790,00 | 41.250.353,47 | 130,13 | 79,81 |
| Izvor: 3 Vlastiti prihodi | 16.377.048,97 | 23.899.737,00 | 21.718.939,26 | 132,62 | 90,88 |
| Izvor: 4 Prihodi posebne namjene | 15.220.932,50 | 27.640.050,00 | 19.385.394,27 | 127,36 | 70,14 |
| Izvor: 5 Pomoći | 81.892,83 | 125.906,00 | 125.923,69 | 153,77 | 100,01 |
| Izvor: 6 Donacije | 6.698,75 | 20.097,00 | 20.096,25 | 300,00 | 100,00 |
| Izvor: 7 Prihodi od prodaje ili zamjene nefinancijske imovine i naknade s naslova osiguranja | 12.622,47 |   |   |   |   |

Od ukupno izvršenih rashoda u iznosu od 41,3 milijuna eura u razdoblju od siječnja do prosinca 2023. godine iznos od 21,7 milijuna eura financiran je iz izvora financiranja Vlastiti prihodi, dok su rashodi financirani iz izvora financiranja Prihodi za posebne namjene izvršeni u iznosu od 19,4 milijuna eura. Rashodi financirani iz izvora financiranja Pomoći izvršeni su u iznosu od 125,9 tisuća eura, a iz izvora Donacije u iznosu od 20,1 tis. eura.

*Tablica 5. Rashodi prema funkcijskoj klasifikaciji*

|  |  |  |  |  |  |
| --- | --- | --- | --- | --- | --- |
| BROJČANA OZNAKA I NAZIV | IZVRŠENJE 2022. | PLAN 2023. | IZVRŠENJE 2023. | INDEKS  | INDEKS  |
| 1 | 2 | 3 | 4 | 5=4/2\*100 | 6=4/3\*100 |
| UKUPNO | 31.699.195,52 | 51.685.790,00 | 41.250.353,47 | 130,13 | 79,81 |
| 05 ZAŠTITA OKOLIŠA | 31.699.195,52 | 51.685.790,00 | 41.250.353,47 | 130,13 | 79,81 |
| 054 Zaštita bioraznolikosti i krajolika | 31.699.195,52 | 51.685.790,00 | 41.250.353,47 | 130,13 | 79,81 |

Prema funkcijskoj klasifikaciji rashodi su izvršeni u kategoriji zaštite bioraznolikosti i krajolika.

**PRIMICI I IZDACI**

Stanje novčanih sredstava na početku proračunske godine iznosilo je 50.930.519,72 eura, a na kraju proračunske godine 65.854.417,74 eura.

U nastavku se daje prikaz plana i izvršenja Računa prihoda i rashoda i Računa financiranja za razdoblje siječanj - prosinac 2023. godine iz kojeg je vidljivo da nije bilo primitaka od financijske imovine i zaduživanja ni izdataka za financijsku imovinu i otplate zajmova.

*Tablica 6. Račun prihoda i rashoda i Račun financiranja za razdoblje siječanj – prosinac 2023. godine*

|  |  |  |  |
| --- | --- | --- | --- |
| A. RAČUN PRIHODA I RASHODA |   |   |   |
|   |   |   |   |
| BROJČANA OZNAKA I NAZIV | PLAN 2023. | OSTVARENJE/ IZVRŠENJE 2023. | INDEKS |
|
| 1 | 2 | 3 | 4=3/2\*100 |
| 6 PRIHODI POSLOVANJA | 56.034.603,00 | 57.804.261,71 | 103,16 |
| 7 PRIHODI OD PRODAJE NEFINANCIJSKE IMOVINE | 0,00 | 0,00 |   |
| UKUPNI PRIHODI | 56.034.603,00 | 57.804.261,71 | 103,16 |
| 3 RASHODI POSLOVANJA | 45.040.465,00 | 38.862.819,44 | 86,28 |
| 4 RASHODI ZA NABAVU NEFINANCIJSKE IMOVINE | 6.645.325,00 | 2.387.534,03 | 35,93 |
| UKUPNI RASHODI | 51.685.790,00 | 41.250.353,47 | 79,81 |
| RAZLIKA - VIŠAK / MANJAK | 4.348.813,00 | 16.553.908,24 |   |
|   |   |   |   |
|   |   |   |   |
| B. RAČUN FINANCIRANJA |   |   |   |
|   |   |   |   |
| BROJČANA OZNAKA I NAZIV | PLAN 2023. | OSTVARENJE/ IZVRŠENJE 2023. | INDEKS |
|
| 1 | 2 | 3 | 4=3/2\*100 |
| PRIJENOS SREDSTAVA IZ PRETHODNE GODINE | 57.037.231,00 | 57.037.230,52 | 100,00 |
| PRIJENOS SREDSTAVA U SLJEDEĆU GODINU | -61.386.044,00 | -72.220.934,91 | 117,65 |
| NETO FINANCIRANJE | -4.348.813,00 | -16.553.908,24 |   |
| VIŠAK / MANJAK + NETO FINANCIRANJE | 0,00 | 0,00 |   |

U razdoblju od siječnja do prosinca 2023. godine ukupni prihodi odnosno prihodi poslovanja ostvareni su u iznosu od 57,8 milijuna eura, a ukupni rashodi (rashodi poslovanja i rashodi za nabavu nefinancijske imovine) izvršeni su u iznosu od 41,3 milijuna eura. Iz navedene razlike prihoda i rashoda proizlazi višak u iznosu od 16,6 milijuna eura koji povećava prijenos sredstava iz prethodnih godina ostvaren od prodaje ulaznica i roba te pruženih usluga. Prijenos sredstava u sljedeću godinu umanjen je za obračunati i plaćeni porez na dobit u iznosu od 1.370.203,85 eura te se u sljedeću godinu prenosi 72,2 milijuna eura. Iz prijenosa sredstava planiraju se financirati rashodi za nabavu nefinancijske imovine.

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE NACIONALNI PARK PLITVIČKA JEZERA ZA 2023. GODINU**

#### A779047 ADMINISTRACIJA I UPRAVLJANJE (IZ EVIDENCIJSKIH PRIHODA)

|  |  |  |  |
| --- | --- | --- | --- |
| NAZIV AKTIVNOSTI | PLAN 2023. | IZVRŠENJE 2023. | INDEKS |
| A779047 - ADMINISTRACIJA I UPRAVLJANJE (IZ EVIDENCIJSKIH PRIHODA) | 51.685.790,00 | 41.250.353,47 | 79,8 |

Zakonske i druge pravne osnove:

Članak 132. i 134. Zakona o zaštiti prirode (»Narodne novine«, br. 80/13., 15/18., 14/19. i 127/19.), članak 36. Zakona o ustanovama (»Narodne novine«, br. 76/93., 29/97., 47/99., 35/08., 127/19. i 151/22.), članak 9., 10. i 14. Statuta Javne ustanove Nacionalni park Plitvička jezera (Klasa: 003-03/23-06/12, Urbroj: 2125/84-01/4-23-6 od 30. siječnja 2024. godine), članak 22. Zakona o potpomognutim područjima (»Narodne novine«, br. 118/18.), Odluka Vlade Republike Hrvatske o naknadi jedinicama lokalne samouprave na potpomognutim područjima koju plaćaju javne ustanove vezano za upravljanje zaštićenim područjima ("Narodne novine", br. 43/21.), članak 5. Pravilnika o mjerilima i načinu korištenja nenamjenskih donacija i vlastitih prihoda javnih ustanova koje upravljaju nacionalnim parkovima i parkovima prirode (»Narodne novine«, br. 111/22.).

Opis aktivnosti:

U okviru aktivnosti planirana su sredstva za upravljanje i administraciju radi provedbe aktivnosti predviđenih Planom upravljanja i Godišnjim programom zaštite, održavanja, očuvanja, promicanja i korištenja. Kroz ovu aktivnost osiguravaju se sredstva za plaće djelatnika, materijalne rashode, rashode za pomoći koje se na temelju propisa prenose drugom proračunskom korisniku u nadležnosti istog proračuna i ostale rashode te rashode za nabavu nefinancijske imovine. Sredstva za provođenje aktivnosti osiguravaju se kroz vlastite i namjenske prihode, a koji se mjesečno evidentiraju u sustavu državne riznice sukladno Uputi Ministarstva financija o načinu praćenja, ostvarivanja i trošenja vlastitih i namjenskih prihoda i primitaka javnih ustanova nacionalnih parkova i parkova prirode. Postotak izvršenja za 2023. godinu iznosi 79,8%.